Specs: Microsoft OEM Wireless Optical Desktop 3000, GR RF Draadloos toetsenbord toetsenborden (69N-00047)
Info aangepast op: 02 sep 2017 04:40:51 Slagoffers van plaasmoorde en –aanvalle vra vir doodstraf - AfriForum
Slagoffers van plaasmoorde en –aanvalle vra vir doodstraf
Die naasbestaandes van mense wat wreed en brutaal in plaasaanvalle vermoor of beseer is, glo die doodstraf moet teruggebring word omdat tronkstraf die moordenaars klaarblyklik nie afskrik nie.
Claudine van Wyk van Pretoria se pa Sarel Janse van Rensburg is in 2014 op sy plaas naby Tondeldoos vermoor. In 2012 is haar oom, Johan en sy vrou, Gloudien, ook wreedaardig op hul plaas in die Baltimore-omgewing aangeval.
Dalene Muller het vertel van die angs-nag in September verlede jaar toe haar man, Johnny, ’n melkboer van Frankfort, in die kop geskiet is.
Willem Stafleu se vrou, Vanessa, is ook ses jaar gelede op hul plaas in die Randfontein-omgewing doodgeskiet.
Van Wyk sê mense wat deur plaasmoorde en –aanvalle geraak word, het blywende emosionele, fisieke en finansiële skade. “’n Mens kom nooit oor dit nie. My lewe het uitmekaar geval. Die beelde van jou geliefdes se bloed kry jy nie uit jou kop nie.”
En dit maak haar en ander slagoffers blind van woede as pres. Cyril Ramaphosa oorsee uitlatings maak en voorgee die probleem is nie so erg is.
Stafleu het vertel dat hy destyds ná agt van die melkstalle op pad terug huis toe was toe hy gesien het dat sy kinders van 3 en 5 alleen in die donker loop. Ander mense het hulle na sy skoonouers geneem en by die huis het hy sy vrou dood gekry. “’n Mens kan nie die skok vir ander beskryf nie. Ná ses en ’n half jaar kry my kinders steeds berading. Hulle skrik vir die geringste geluide en kan nie in hul eie kamers slaap nie.”
Volgens haar is hul behoud dat hulle daadwerklik besluit het om met hul lewens aan te gaan en op die plaas te bly. Johnny is doof in sy regteroor en het sy smaaksin verloor.
Sy het ander slagoffers aangemoedig om ook te praat oor dit waardeur hulle gegaan het. Sy meen ook mense moet hulp vra en nie probeer om op hul eie sterk te wees nie.
’n Afvaardiging van AfriForum wat uit Ian Cameron, Nic Arnold en Barend Uys, bestaan is tans in Australië waar hulle politici en ander meningsvormers ontmoet en oor die omvang van plaasmoorde en –aanvalle en onteiening sonder vergoeding inlig.